EkBass/fiwiki-20250220-pages-articles huggingface dataset:
Italian Grand Prix 2024

Italian Grand Prix 2024 (virallisesti Formula 1 Pirelli Gran Premio d’Italia 2024) oli Formula 1 -kauden 16. osakilpailu, joka ajettiin 1. syyskuuta Monzan moottoriradalla Italiassa. == Vapaat harjoitukset == Ensimmäisissä vapaissa harjoituksissa Mercedeksen testikuljettaja Andrea Kimi Antonelli kolaroi George Russellin auton ratavalliin. Williamsilla talli valitsi Logan Sargeantin korvaajaksi Franco Colapinton. Ensimmäisten vapaiden harjoitusten nopein oli Red Bullin Max Verstappen ennen Ferrarin Charles Leclerciä ja McLarenin Lando Norrisia. Mercedeksen Lewis Hamilton oli toisten vapaiden harjoitusten nopein, Norris toinen ja Ferrarin Carlos Sainz kolmas. Hamilton oli myös kolmansien vapaiden harjoitusten nopein, Russell toinen ja Leclerc kolmas. == Aika-ajot == Norris ajoi paalupaikalle, McLarenin Oscar Piastri toinen ja Leclerc kolmas. == Kilpailu == Leclerc ajoi kilpailun voittoon ennen Piastria ja Norrisia. == Lähteet == Luokka:Italian Grand Prix Luokka:Osakilpailut Formula 1 -kaudella 2024
Azerbaidžanin Grand Prix 2024

Azerbaidžanin Grand Prix 2024 (virallisesti Formula 1 Qatar Airways Azerbaijan Grand Prix 2024) oli Formula 1 -kauden 17. osakilpailu, joka ajettiin 15. syyskuuta Bakun katuradalla Azerbaidžanissa. == Vapaat harjoitukset == Ensimmäisten vapaiden harjoitusten aikana radalla heilutettiin punaisia lippuja, kun Ferrarin Charles Leclerc ja Williamsin Franco Colapinto kolaroivat ratavalleihin omien aikakierrostensa aikana. Ensimmäisten vapaiden harjoitusten nopein oli Red Bullin Max Verstappen ennen Mercedeksen Lewis Hamiltonia ja Red Bullin Sergio Péreziä. Leclerc oli toisten vapaiden harjoitusten nopein, Pérez toinen ja Hamilton kolmas. Mercedeksen George Russell oli kolmansien vapaiden harjoitusten nopein, Leclerc toinen ja McLarenin Lando Norris kolmas. == Aika-ajot == Leclerc ajoi paalupaikalle ennen McLarenin Oscar Piastria ja Ferrarin Carlos Sainzia. == Kilpailu == Piastri ajoi kilpailun voittoon ennen Leclerciä ja Russellia. == Muuta == *Oliver Bearman ajoi Haasin autolla osakilpailussa, koska Kevin Magnussen sai kilpailukiellon kolaroituaan Alpinen Pierre Gaslyn kanssa. * Bearman teki tulokasennätyksen ajamalla debyyttikaudellaan kahden eri tallin autolla MM- pisteille. *Franco Colapinton ensimmäiset MM-pisteet. ==Lähteet== 2024 Luokka:Osakilpailut Formula 1 -kaudella 2024
Jan-Erik Wiik

Jan-Erik Wiik (s. 1947) on suomalainen toimittaja, joka on työskennellyt muun muassa Arbetarbladetin päätoimittajana vuosina 2005–2010. Hän on kirjoittanut myös useita kirjoja Suomen rautateiden historiasta. == Teoksia == * * * * * * * * * == Lähteet == Luokka:Suomalaiset päätoimittajat Luokka:Suomalaiset tietokirjailijat Luokka:Suomen Sosialidemokraattisen Puolueen jäsenet Luokka:Vuonna 1947 syntyneet Luokka:Elävät henkilöt
Singaporen Grand Prix 2024

Singaporen Grand Prix 2024 (virallisesti Formula 1 Singapore Airlines Singapore Grand Prix 2024) oli Formula 1 -kauden 18. osakilpailu, joka ajettiin 22. syyskuuta Marina Bayn katuradalla Singaporessa. == Vapaat harjoitukset == Ensimmäisten vapaiden harjoitusten nopein oli Ferrarin Charles Leclerc ennen McLarenin Lando Norrisia ja Ferrarin Carlos Sainzia. Norris oli toisten vapaiden harjoitusten nopein, Leclerc toinen ja Sainz kolmas. Norris oli myös kolmansien vapaiden harjoitusten nopein, Mercedeksen George Russell toinen ja McLarenin Oscar Piastri kolmas. == Aika-ajot == Norris ajoi paalupaikalle ennen Red Bullin Max Verstappenia ja Mercedeksen Lewis Hamiltonia. == Kilpailu == Norris ajoi kilpailun voittoon ennen Verstappenia ja Piastria. == Lähteet == Luokka:Singaporen Grand Prix Luokka:Osakilpailut Formula 1 -kaudella 2024
Yhdysvaltain Grand Prix 2024

Yhdysvaltain Grand Prix 2024 (virallisesti Formula 1 Pirelli United States Grand Prix 2024) oli Formula 1 -kauden 19. osakilpailu, joka ajettiin 20. lokakuuta Circuit of the Americasin moottoriradalla Texasissa Yhdysvalloissa. == Vapaat harjoitukset == Ferrarin Carlos Sainz oli vapaiden harjoitusten nopein ennen tallikaveriansa Charles Leclerciä ja Red Bullin Max Verstappenia. == Sprinttiaika-ajot == Verstappen ajoi sprinttipaalupaikalle ennen Mercedeksen George Russellia ja Leclerciä. == Sprinttikilpailu == Verstappen ajoi sprinttikilpailun voittoon, Sainz oli toinen ja McLarenin Lando Norris kolmas. == Aika-ajot == Norris ajoi paalupaikalle, Verstappen oli toinen ja Sainz kolmas. == Kilpailu == Leclerc ajoi kilpailun voittoon ennen Sainzia ja Verstappenia. == Lähteet == Luokka:Yhdysvaltain Grand Prix Luokka:Osakilpailut Formula 1 -kaudella 2024
Meksikon Grand Prix 2024

Meksikon Grand Prix 2024 (virallisesti Formula 1 Gran Premio de la Ciudad de México 2024 eli Méxicon Grand Prix 2024) oli Formula 1 -kauden 20. osakilpailu, joka ajettiin 27. lokakuuta Autódromo Hermanos Rodríguezin moottoriradalla Méxicossa Meksikossa. == Vapaat harjoitukset == Ensimmäisten vapaiden harjoitusten nopein oli Mercedeksen George Russell ennen Ferrarin Carlos Sainzia ja Racing Bullsin Yūki Tsunodaa. Sainz oli toisten vapaiden harjoitusten nopein, McLarenin Oscar Piastri toinen ja Tsunoda kolmas. Piastri oli kolmansien vapaiden harjoitusten nopein ennen tallikaveriaan Lando Norrisia ja Sainzia. == Aika-ajot == Sainz ajoi paalupaikalle, Red Bullin Max Verstappen oli toinen ja Norris kolmas. == Kilpailu == Sainz ajoi kilpailun voittoon ennen Norrisia ja Ferrarin Charles Leclerciä. == Lähteet == Luokka:Meksikon Grand Prix Luokka:Osakilpailut Formula 1 -kaudella 2024
São Paulon Grand Prix 2024

São Paulon Grand Prix 2024 (virallisesti Formula 1 Lenovo Grande Prêmio de São Paulo 2024) oli Formula 1 -kauden 21. osakilpailu, joka ajettiin 3. marraskuuta Interlagosin moottoriradalla São Paulossa Brasiliassa. == Vapaat harjoitukset == McLarenin Lando Norris oli vapaiden harjoitusten nopein ennen Mercedeksen George Russellia ja Haasin Oliver Bearmania. == Sprinttiaika-ajot == McLarenin Oscar Piastri ajoi sprinttipaalupaikan, Norris oli toinen ja Ferrarin Charles Leclerc kolmas. == Sprinttikilpailu == Norris ajoi sprinttikilpailun voittoon, Piastri oli toinen ja Leclerc kolmas. == Aika-ajot == Rankkasateen vuoksi aika-ajot siirtyivät sunnuntaiaamuun. Norris ajoi paalupaikalle, Russell oli toinen ja Racing Bullsin Yūki Tsunoda kolmas. == Kilpailu == Red Bullin Max Verstappen ajoi kilpailun voittoon ennen Alpinen kuljettajakaksikkoa Esteban Oconia ja Pierre Gaslya. == Muuta == * Oliver Bearman ajoi Kevin Magnussenin tilalla Haasin autoa, koska tämä sairastui ennen osakilpailuviikonlopun alkua. == Lähteet == Luokka:São Paulon Grand Prix Luokka:Osakilpailut Formula 1 -kaudella 2024
Las Vegasin Grand Prix 2024

Las Vegasin Grand Prix 2024 (virallisesti Formula 1 Heineken Silver Las Vegas Grand Prix 2024) oli Formula 1 -kauden 22. osakilpailu, joka ajettiin 23. marraskuuta Las Vegas Strip Circuitin katuradalla Paradisessa Nevadassa Yhdysvalloissa. == Vapaat harjoitukset == Ensimmäisten vapaiden harjoitusten nopein oli Mercedeksen Lewis Hamilton ennen tallikaveriaan George Russellia ja McLarenin Lando Norrisia. Hamilton oli myös toisten vapaiden harjoitusten nopein, Norris toinen ja Russell kolmas. Russell oli kolmansien vapaiden harjoitusten nopein, McLarenin Oscar Piastri toinen ja Ferrarin Carlos Sainz kolmas. == Aika-ajot == Russell ajoi paalupaikalle ennen Sainzia ja Alpinen Pierre Gaslya. == Kilpailu == Russell ajoi kilpailun voittoon ennen Hamiltonia ja kolmanneksi ajanutta Sainzia. == Muuta == *FIA:n kilpailujohtaja Niels Wittich erosi työtehtävästään ennen osakilpailuviikonlopun alkua. *Max Verstappenin neljäs maailmanmestaruus Formula 1 -sarjassa. == Lähteet == Luokka:Las Vegasin Grand Prix Luokka:Osakilpailut Formula 1 -kaudella 2024
Qatarin Grand Prix 2024

Qatarin Grand Prix 2024 (virallisesti Formula 1 Qatar Airways Qatar Grand Prix 2024) oli Formula 1 -kauden 23. osakilpailu, joka ajettiin 1. joulukuuta Lusail International Circuitin moottoriradalla Qatarissa. == Vapaat harjoitukset == Vapaiden harjoitusten nopein oli Ferrarin Charles Leclerc ennen McLarenin Norrisia ja Oscar Piastria. == Sprinttiaika-ajot == Norris ajoi sprinttiaika-ajojen paalupaikan, Mercedeksen George Russell oli toinen ja Piastri kolmas. == Sprinttikilpailu == Piastri ajoi sprinttikilpailun voittoon ennen tallikaveriaan Norrisia ja Russellia. Piastrin voittoon vaikutti Norrisin päätös antaa tallikaverinsa voittaa, vaikka talli oli Russellin aiheuttaman uhkatilanteen vuoksi tätä päätöstä vastaan. == Aika-ajot == Red Bullin Max Verstappen ajoi alun perin paalupaikalle ennen Russellia ja Norrisia, mutta hänet pudotettiin Russellin estämisestä toiseen lähtöruutuun. == Kilpailu == Verstappen ajoi kilpailun voittoon, Leclerc oli toinen ja Piastri kolmas. == Muuta == * Esteban Oconin viimeinen kilpailu Alpinella. == Huomioita == == Lähteet == Luokka:Qatarin Grand Prix Luokka:Osakilpailut Formula 1 -kaudella 2024
Abu Dhabin Grand Prix 2024

Abu Dhabin Grand Prix 2024 (virallisesti Formula 1 Etihad Airways Abu Dhabi Grand Prix 2024) oli Formula 1 -kauden 24. ja viimeinen osakilpailu, joka ajettiin 8. joulukuuta Yas Marinan moottoriradalla Abu Dhabissa. == Vapaat harjoitukset == Ferrari teki historiaa Formula 1 -sarjassa, kun talli ajatti ensimmäisten vapaiden harjoitusten aikana molemmissa autoissaan veljeksiä Charles Leclerciä ja Arthur Leclerciä. Charles Leclerc oli ensimmäisten vapaiden harjoitusten nopein ennen McLarenin Lando Norrisia ja Mercedeksen Lewis Hamiltonia. Toisten vapaiden harjoitusten nopein oli Norris, tallikaveri Oscar Piastri oli toinen ja Haasin Nico Hülkenberg kolmas. Piastri oli kolmansien vapaiden harjoitusten nopein, Norris toinen ja Hamilton kolmas. == Aika-ajot == Norris ajoi paalupaikalle ennen Piastria ja Ferrarin Carlos Sainzia. == Kilpailu == Norris ajoi kilpailun voittoon, Sainz oli toinen ja Leclerc kolmas. == Muuta == * Jack Doohanin ensimmäinen kilpailu Alpinella, kun hän korvasi tallissa aikaisemmin ajaneen Esteban Oconin. * McLaren varmisti 26 vuoden tauon jälkeen yhdeksännen valmistajien mestaruutensa. == Lähteet == Luokka:Abu Dhabin Grand Prix Luokka:Osakilpailut Formula 1 -kaudella 2024
Urmas Runolinna

Olli Veikko Urmas Runolinna (11. huhtikuuta 1919 Helsinki – 26. kesäkuuta 1991 Tyrväntö) oli suomalainen tekniikan tohtori ja Oulun yliopiston mekaanisen prosessitekniikan professori.Professori Urmas Runolinna, Helsingin Sanomat 14.7.1991 (Tilaajille)Kuka kukin on 1978 In Memoriam, Vuoriteollisuus 2/1991, s. 116 Urmas Runolinnan vanhemmat olivat toimitusjohtaja Kaarlo Waldemar Runolinna ja Olga Isaksson. Runolinna pääsi ylioppilaaksi 1938 ja hän valmistui diplomi-insinööriksi Teknillisen korkeakoulun vuoriteollisuuden opintosuunnalta vuonna 1947. Runolinna tuli tekniikan lisensiaatiksi 1953 ja hän väitteli tekniikan tohtoriksi magneettisesta kuivarikastuksesta vuonna 1961. Runolinna teki opintomatkoja Pohjois-Amerikkaan 1951 ja 1958 sekä useisiin Euroopan maihin vuodesta 1949 lähtien. Runolinna oli Valtion teknillisen tutkimuslaitoksen tutkimusinsinöörinä ja Teknillisen korkeakoulun assistenttina 1946–1951, Otanmäki Oy:n rikastus-osaston päällikkönä 1951–1961 ja Oulun yliopistossa vt. professorina 1961–1963 sekä mekaanisen prosessitekniikan professorina 1963–1972 jääden sitten sairaseläkkeelle. Runolinna oli avainhenkilöitä Otanmäen kaivoksen ja Kärväsvaaran kaivoksen avaamisessa. Oulun yliopistossa hän teki Sotkamon Lahnaslammen talkkiesiintymään liittyneitä rikastustutkimuksia. Runolinna oli Vuorimiesyhdistyksen sihteerinä 1948–1952 ja hallituksen jäsenenä 1947–1959. 72-vuotiaana kesäkuussa 1991 kuollut Urmas Runolinna on haudattu Tyrvännön hautausmaalle.Find A Grave : Urmas Runolinna Hänen veljiään olivat liikemies Aarne Runolinna ja Minna Craucherin murhannut ekonomi Olavi Runolinna. == Lähteet == Luokka:Suomalaiset insinöörit Luokka:Oulun yliopiston professorit Luokka:Vuonna 1919 syntyneet Luokka:Vuonna 1991 kuolleet
Siv Åstrand

Siv Åstrand (s. 13. toukokuuta 1954) on suomalainen toimittaja. Hän on työskennellyt muun muassa Arbetarbladetin päätoimittajana vuosina 2010–2017. == Lähteet == Luokka:Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Vuonna 1954 syntyneet Luokka:Elävät henkilöt
Auringonkukansiemen

Auringonkukansiemen on auringonkukan siemen. Yleisesti käytettyjä auringonkukansiemeniä on kolmenlaisia: linoli-, oleiinihappo- ja auringonkukkaöljysiemeniä. Jokaisella lajikkeella on omat ainutlaatuiset kertatyydyttymättömien, tyydyttyneiden ja monityydyttymättömien rasvojen tasot. Auringonkukansiemenistä valmistetaan auringonkukkaöljyä. Auringonkukansiemenet ovat proteiinipitoisia, ja niissä on magnesiumia, seleeniä, sinkkiä ja tiamiinia. Ne sisältävät paljon tyydyttymättömiä rasvoja - sadassa grammassa kuorittuja siemeniä on 56 grammaa rasvaa, josta 51,2 g tyydyttymätöntä Ne ovat kuitenkin omegoiden osalta omega-6-painotteisia. Siksi on suositeltavaa syödä auringonkukansiementen ohella myös muitakin siemeniä. Siemeniin voi kuitenkin kertyä paljon raskasmetalleja ja siksi siementen kokonaismäärä ravinnossa on syytä pitää kohtuullisena. Auringonkukat kylvetään esikasvatusta varten huhtikuussa ja suoraan maahan, kun maa on lämmennyt (toukokuussa). Siemenet laitetaan noin 5 cm syvyyteen ja taimivälin tulee olla vähintään 20 cm. Nimensä mukaan auringonkukka viihtyy aurinkoisessa paikassa. == Lähteet == Luokka:Siemenet
Topi Lappalainen

Topi Lappalainen (s. 1974) on suomalainen toimittaja, joka on työskennellyt Arbetarbladetin päätoimittajana vuodesta 2020 lähtien. Lappalainen on koulutukseltaan filosofian ja taloustieteiden maisteri. Lappalainen on aikaisemmin työskennellyt muun muassa vapaana toimittajana ja tuntiopettajana. Hän ollut myös Finlands Svenska Socialdemokraterin hallituksen jäsen. Elokuussa 2020 hänet valittiin Arbetarbladetin väliaikaisen päätoimittajan tehtävään Lukas Lundinin seuraajaksi. Kesäkuussa 2023 Lappalaisesta tuli lehden vakituinen päätoimittaja Johan Kvarnströmin virkavapaan päätyttyä. == Lähteet == Luokka:Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Vuonna 1974 syntyneet Luokka:Elävät henkilöt
Brother Apollo

Brother Apollo on suomalainen alternative rock -yhtye. Yhtyeeseen kuuluvat laulaja-lauluntekijä Joseph Miettinen, kitaristi-tuottaja Erkki Sippel, kitaristi Kare Kipinoinen, basisti Olli-Petteri ”OP” Paasi sekä rumpali Otso Tiilama. Yhtye kilpaili kappaleellaan ”Bad Boy” vuoden 2024 Eesti Laul -kilpailussa, jossa valittiin Viron edustaja vuoden 2024 Euroviisuihin. He sijoittuivat kymmenenneksi. == Historia == Brother Apollo perustettiin vuonna 2022, kun Erkki Sippel ja Otso Tiilama päättivät perustaa yhtyeen. Tiilama esitteli Sippelille Joseph Miettisen, joka liittyi mukaan yhtyeeseen. Miettinen esiintyi Idols-ohjelmassa, jossa hän sijoittui toiseksi vuonna 2013. Myöhemmin Olli-Petteri Paasi ja Kare Kipinoinen liittyivät mukaan yhtyeeseen. Vuoden 2023 lopussa yhtye päätti hakea Viron Euroviisukarsintaan, koska Miettinen on puoliksi virolainen. Hänen setänsä on virolainen elokuvaohjaaja ja muusikko Hardi Volmer. == Jäsenet == * Joseph Miettinen – laulu * Erkki Sippel – kitara * Kare Kipinoinen – kitara * Olli-Petteri "OP" Paasi – basso * Otso Tiilama – rummut == Diskografia == ==== Singlet ==== * "Bad Boy" (2023) == Lähteet == === Viitteet === Luokka:Suomalaiset alternative rock -yhtyeet
Justus Lipsius -rakennus

Justus Lipsius -rakennus on Euroopan unionin toiminnan keskeinen rakennus Brysselissä, Belgiassa. Rakennus on toiminut Euroopan unionin neuvoston ja neuvoston pääsihteeristön kotipaikkana vuodesta 1995 lähtien. == Historia == Vuodesta 1995 lähtien Justus Lipsius -rakennus on toiminut EU:n neuvoston ja neuvoston pääsihteeristön päätoimipaikkana. Vuonna 2002 rakennus alkoi isännöidä myös Eurooppa-neuvoston kokouksia. Vuosina 2001–2006 rakennuksessa tehtiin merkittäviä muutoksia, jotta se voisi paremmin palvella Eurooppa- neuvoston kokousten sekä uusien jäsenmaiden valtuuskuntien ja lehdistön tarpeita. Eurooppa-neuvoston kokoukset ja neuvoston istunnot siirtyivät Europa-rakennukseen vuonna 2017. Justus Lipsius -rakennus jatkaa edelleen tärkeässä roolissaan EU:n päätöksenteossa. Rakennuksessa järjestetään edelleen alemman tason kokouksia ja se toimii monien pääsihteeristön yksiköiden kotipaikkana. Lisäksi rakennuksessa sijaitsee lehdistökeskus. Rakennus on saanut nimensä flaamilaisen kielentutkija ja humanisti Justus Lipsiuksen (1547–1606) mukaan. == Rakennus == Rakennus on jaettu kahteen pääosaan: kokousosa ja sihteeristöosa. Kokousosassa sijaitsee neuvoston ja sen valmisteluelinten kokoussalit, lehdistötilat, ravintolat ja jäsenmaiden valtuuskuntien toimistot. Sihteeristöosassa on neuvoston pääsihteeristön yksiköiden toimistot. == Lähteet == Luokka:Euroopan unionin rakennukset ja rakennelmat Luokka:Brysselin rakennukset ja rakennelmat Luokka:Euroopan unionin neuvosto
Europa-rakennus

Europa-rakennus on Euroopan unionin toiminnan keskeinen rakennus Brysselissä, Belgiassa. Rakennus toimii Euroopan unionin neuvoston ja Eurooppa-neuvoston päätoimipaikkana. Rakennus on EU:n politiikan ja päätöksenteon keskus, jossa järjestetään EU:n huippukokouksia, monenvälisiä huippukokouksia ja ministerikokouksia. Rakennuksessa toimivat myös kansallisten valtuuskuntien sekä Eurooppa-neuvoston puheenjohtajan toimistot. == Historia == Europa- rakennuksen rakentaminen päätettiin vuonna 2004 vastauksena EU:n laajentumiseen ja tarpeeseen järjestää kaikki huippukokoukset yhdessä paikassa, Brysselissä. Europa-rakennus suunniteltiin erityisesti vastaamaan neuvoston ja Eurooppa-neuvoston tarpeita. Rakennusprojekti sisältää historiallisen Résidence Palace -rakennuksen, joka valmistui vuosina 1922–1927 arkkitehti Michel Polakin suunnitelmien mukaan ja edustaa art deco -tyyliä. == Lähteet == Luokka:Euroopan unionin rakennukset ja rakennelmat Luokka:Brysselin rakennukset ja rakennelmat Luokka:Euroopan unionin neuvosto
Lex-rakennus

Lex-rakennus on Euroopan unionin toiminnan keskeinen rakennus Brysselissä, Belgiassa. Rakennus toimii Euroopan unionin neuvoston pääsihteeristön käännöspalvelun päätoimipaikkana. Rakennus kokoaa yhteen kieliyksiköt, jotka vastaavat asiakirjojen kääntämisestä kaikille EU:n virallisille kielille. Näihin yksiköihin kuuluvat myös EU:n laajentumisen myötä liittyneiden uusien jäsenvaltioiden kieliyksiköt. == Arkkitehtuuri == Rakennuksen suunnittelusta vastasivat arkkitehdit M. Jaspers ja J. Eyers Leuvenista. Lex-rakennus on suunniteltu integroitumaan harmonisesti ympäristöönsä, mukaillen Euroopan komission Berlaymont-rakennuksen kaarevaa julkisivua. Rakennuksessa sijaitsee toimistoja, kokoussaleja, ravintola sekä pysäköinti-, varasto- ja arkistotilat. == Lähteet == Luokka:Euroopan unionin rakennukset ja rakennelmat Luokka:Brysselin rakennukset ja rakennelmat Luokka:Euroopan unionin neuvosto
Solidarność 1980 -esplanadi

Solidarność 1980 -esplanadi on Euroopan parlamentin keskeisellä alueella sijaitseva esplanadi Brysselissä. Esplanadin nimi viittaa Puolassa vuonna 1980 perustettuun Solidarność-ammattiyhdistysliikkeeseeen, joka oli merkittävä voima maan taisteluissa totalitaarista hallintoa vastaan. == Maamerkit == Esplanadin varrella ja läheisyydessä sijaitsee useita merkittäviä maamerkkejä: * Simone Veilin aukio: Tämä aukio on kunnianosoitus Simone Veilille, Euroopan parlamentin ensimmäiselle naispuheenjohtajalle, ja se on ympäröity vaikuttavalla arkkitehtuurilla. * Euroopan parlamentin rakennukset: Altiero Spinelli-, Willy Brandt- ja Jószef Antall -rakennukset, jotka on nimetty EU:n historian merkkihenkilöiden mukaan, sijaitsevat aukion lähellä. * Place du Luxembourg -aukio ja Bruxelles-Luxembourg-rautatieasema: Nämä alueet tarjoavat vilkkaan ympäristön, joka on täynnä kahviloita ja ravintoloita. * Léopold- puisto: Tarjoaa rauhallisen paikan rentoutumiseen ja luonnosta nauttimiseen. == Lähteet == Luokka:Brysselin liikenne Luokka:Euroopan parlamentti
2000 Nyt!

2000 Nyt! on suomalainen vuonna 1994 valmistunut ja MTV3-kanavalla esitetty tiedeaiheinen televisio-ohjelma. Aikakauslehti Katso kuvaili sarjaa: "Ikkuna tulevaisuuteen avautuu jo tänään. Tieteen ahaa-elämyksiä ja sinnikkyyden riemuvoittoja Suomesta ja muualta maailmalta". Ohjelman esikuvana pidetään televisiokanava Discoveryn televisio-ohjelmaa Beyond 2000. Ohjelman juontajana toimi Ismo Savolainen. Ohjelmassa käsiteltyjä aiheita olivat muun muassa Vaisalan kiintyvyysanturit, merinavigointi ja nestepaineiset työkoneet. ==Lähteet== Luokka:1990-luvun suomalaiset televisiosarjat Luokka:MTV3:n televisio-ohjelmat
Rice vastaan Cayetano

Rice vastaan Cayetano () on Yhdysvaltain korkeimman oikeuden 23. helmikuuta 2000 antama päätös, jonka mukaan Havaijin osavaltiossa toimiva Havaijilaisasioiden virasto (lyh. OHA) ei saa järjestämissään vaaleissa rajata äänioikeutta rodun perusteella vain etnisiin havaijilaisiin. == Tausta == Havaijin osavaltion perustuslaki määrää, että osavaltiossa toimii sen alkuperäisasukkaiden intressejä edustava virasto. Se on osittain itsenäinen julkisesta vallasta. OHA:ssa päätösvaltaa käyttää 9-jäseninen hallitus, joka valitaan vaaleilla joka neljäs vuosi. Ennen korkeimman oikeuden päätöstä äänioikeutettuja OHA:n vaaleissa olivat vain havaijin alkuperäisväestöön kuuluvat henkilöt. Etniseltä taustaltaan valkoinen karjatilallinen ja ammattikalastaja Harold F. Rice pyrki rekisteröitymään äänestäjäksi OHA:n vaaleissa vuonna 1996, mutta tämä hylättiin. Rice sai oikeusapua Coalition for Color Blind America -nimiseltä järjestöltä. Näiden mielestä äänioikeuden rajaamiselle ei ollut perusteita, koska havaijilaisia ei lasketa Yhdysvaltain virallisesti tunnustamiksi alkuperäiskansoiksi. Rice haastoi oikeuteen virallisesti Havaijin osavaltion, minkä vuoksi tapauksen nimessä esiintyy osavaltion silloinen kuvernööri, Ben Cayetano. == Korkeimman oikeuden päätös ja seurauksia == Yhdysvaltain korkein oikeus otti tapauksen käsittelyyn ja osapuolet olivat kuultavana 6. lokakuuta 1999. Päätös julkaistiin 23. helmikuuta seuraavana vuonna. Korkein oikeus pyrki vastaamaan kysymykseen, rikkooko Havaijin osavaltion perustuslaki Yhdysvaltain perustuslain 15. lisäystä rajaamalla äänioikeuden ainoastaan havaijilaisiin näiden etnisen taustan perusteella. Tuomarit äänestivät seuraavasti: Puolesta Vastaan William Rehnquist John P. Stevens Sandra Day O'Connor Ruth Bader Ginsburg Antonin Scalia Anthony Kennedy David Souter Clarence Thomas Stephen Breyer Kaksi vuotta myöhemmin korkein oikeus linjasi Arakaki vastaan Cayetano -tapauksessa, että myös OHA:n vaalien ehdokkaita ei voida rajata vain havaijilaisiin. == Lähteet == Luokka:Yhdysvaltain korkeimman oikeuden päätökset Luokka:2000 Luokka:Hawaiiana
Erik Wilhelm Aminoff

Erik Wilhelm Aminoff (12. syyskuuta 1926 Harbin, Mantšuria, Kiina – 7. helmikuuta 1991 Arcegno, Sveitsi) oli suomalainen hallituksen puheenjohtaja, toimitusjohtaja ja vapaaherra. == Perhe == Aminoffin vanhemmat olivat Vuoksenniska Oy:n omistaja, vuori-insinööri, vapaaherra Erik Aminoff ja Valentina Kornakoff. Aminoff syntyi ulkomailla, jonka takia hän oppi ensin venäjän kielen ja seuraavaksi englannin kielen Filippiineillä. Ruotsin ja suomen kielet hän oppi perheen muutettua takaisin Suomeen. == Uran alkuvaihe == Aminoff valmistui 1949 kemian insinööriksi Tekniska Läroverket i Helsingforsista ja työskenteli vienti-insinöörinä Wärtsilässä. Vuosina 1951-57 hän oli myynti-insinöörinä Ekströmin Koneliike Oy:ssä sekä Insalkon johtajana 1957-66. == Kontramin perustajana ja toimitusjohtajana == Aminoff perusti Kontram Ky Aminoff & Co:n vuonna 1966, joka oli kauppahuone, joka harjoitti myös viennin ja tuonnin suunnittelutoimintaa. Kontram työllisti alkuun kuusi työntekijää ja vuosia myöhemmin kymmeniä työntekijöitä. Yritys muutettiin osakeyhtiöksi vuonna 1972. Osakkeenomistajiksi tuli Nokia ja Jaakko Pöyry. Aminoff toimi Kontramin toimitusjohtajana vuosina 1972-1978 ja hallituksen puheenjohtajana vuodesta 1978 lähtien. Aminoffin johtama Kontram osallistui sähkövetureiden hankinnan koordinointiin Suomessa, Loviisan ydinvoimalan rakentamiseen ja laivatelakoiden rakentamiseen Neuvostoliitossa. Aminoffin johtaman Kontramin matala profiili miellytti Nokiaa ja Jaakko Pöyryä. Hän luopui hallituksen puheenjohtajan tehtävästä vuonna 1980. Hän jätti Kontramin lopullisesti vuonna 1986 ja siirtyi viettämään eläkepäiviään Sveitsiin. Aminoffia on luonnehdittu Suomen idänkaupan varhaiseksi taitajaksi. == Katso myös == * Aminoff-suku == Lähteet == Luokka:Vuonna 1926 syntyneet Luokka:Vuonna 1991 kuolleet Luokka:Suomalaiset aateliset Luokka:Suomalaiset elinkeinoelämän vaikuttajat Luokka:Suomalaiset yrittäjät Luokka:Suomalaiset yritysjohtajat
Erik Aminoff

Erik Aminoff (9. toukokuuta 1879 Turku – 5. tammikuuta 1960 Helsinki) oli suomalainen vapaaherra, vuori-insinööri ja yritysjohtaja. == Perhe == Aminoffin vanhemmat olivat merikapteeni, kartanonomistaja, vapaaherra Ivan Alexander Aminoff ja Augusta Lovisa Josefina Jansson. Aminoff avioitui Valentina Kornakoffin kanssa. Pariskunta sai lukuisia lapsia. Yritysjohtaja Erik Wilhelm Aminoff oli heidän lapsensa. Yritysjohtaja Gustaf Aminoff oli hänen veljensä. Aminoffin isoisä oli eversti, vapaaherra Alexander Aminoff ja hänen isoisoisänsä oli kenraalimajuri, kreivi Johan Fredrik Aminoff. == Ura == Aminoff aloitti opinnot Helsingissä vuonna 1899 ja valmistui vuori- insinööriksi Saksan Freiburgissa. Aminoff aloitti uran Yhdysvalloissa, Kanadassa ja Meksikossa. Meksikosta hän siirtyi Venäjälle. Hän toimi venäläisen kullanhuuhdontayrityksen johtajana ja Siperian pankin konsulttina vuonna 1912. Aminoff omisti kultakaivoksen Amurin alueella. Venäjän jälkeen Aminoffin ura jatkui Kiinassa, Himalajalla ja Filippiineillä. Hän muutti perheineen takaisin Suomeen vuonna 1936. Vuoksenniska Oy houkutteli Aminoffin johtamaan Haverin kaivoksen toimintaa Viljakkalassa. Hän loi hyvän työilmapiirin ja ratkoi erimielisyyksiä. Hän johti kultakaivosta menestyksellä ja tehdaskylän ilmapiiri oli hyvä. Haverin kultakaivos tyydytti koko Suomen kultatarpeen ja tuotti 180 tonnia kuparia vuodessa. Aminoff muistetaan siitä, että hän istui panssaroidussa autossa ja pistooli kainalossa, kun Haverin kaivoksen kultaharkkoja kuljetettiin maailmalle. Haverin kultakaivoksen malmista valmistettiin Helsingin vuoden 1952 kesäolympialaisten kulta- ja hopeamitalit. Aminoffin lempinimi oli Haverin paroni. Aminoff jäi eläkkeelle vuonna 1952. Hänet tunnettiin huumorintajuisena ja ammattaitoisena henkilönä. == Katso myös == * Aminoff-suku == Lähteet == Luokka:Vuonna 1960 kuolleet Luokka:Vuonna 1879 syntyneet Luokka:Suomalaiset aateliset Luokka:Suomalaiset yritysjohtajat Luokka:Suomalaiset elinkeinoelämän vaikuttajat
Seppo Saarelainen

Seppo Pietari Saarelainen (s. 5. syyskuuta 1947 Pielisjärvi) on suomalainen insinööri, yrittäjä ja yritysjohtaja, joka on saanut teollisuusneuvoksen arvonimen. Viitattu 5.2.2024. Saarelainen syntyi pienviljelijä Toivo Saarelaisen ja Siiri Turusen perheeseen. Hänen puolisonsa on Sirkku Pentikäinen. Saarelainen valmistui teknikoksi Kotkassa 1969 ja insinööriksi 1988. Hän oli Oppipoika Carlsonin varastolla Kuopiossa, Savo Oy:n työnjohtaja ja tutkija 1970–1973, Oy Kaukas Ab:n tutkija Lappeenrannassa 1973–1975, Lujabetoni Oy:n tehdaspalvelupäällikkö, tuotantojohtaja ja henkilöstöpäällikkö Siilinjärvellä 1975–1988 ja sitten Betonimestarit Oy:n perustajaosakas Matti Eestilän kanssa. Hän on toiminut sekä yhtiön hallituksen puheenjohtajana että toimitusjohtajana. Saarelainen on toiminut myös Mestek Oy:n, Bemetek Oy:n, Kehäbetoni Oy:n, Mestaribetoni Oy:n ja Invest Saarelainen Oy:n johtotehtävissä ja -elimissä. Hänellä on lisäksi ollut sekä liike-elämän että muita asiantuntija- ja luottamustehtäviä. Teollisuusneuvoksen arvonimen hän sai 2009. (ei-vapaa) == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset insinöörit Luokka:Vuonna 1947 syntyneet Luokka:Elävät henkilöt
Wicked Willie

Wicked Willie on brittiläinen vuonna 1990 valmistunut aikuisille suunnattu animaatiosarja, joka perustuu kuvittaja Gray Jolliffen ja kirjoittaja Peter Maylen Wicked Willie -sarjakuvakirjoihin. Suomessa kyseisen sarjakuvasarjan kirjoja julkaistiin suomeksi 1980-luvulla Gummeruksen kustamana, joihin kuuluivat muun muassa osat Miehen paras ystävä: Nyt Viljo tulee! ja Viljo, naisen paras ystävä. Animaatiosarjaan valmistui 11 jaksoa. Sarjan esittäminen lopulta kuitenkin kiellettiin televisiossa Yhdistyneessä kuningaskunnassa. Sarja oli suunnitteilla esittää myös Suomen televisiossa, kun Mainos-TV oli vuonna 1990 hankkinut siihen esitysoikeudet. Televisioesityskiellon myötä sarja julkaistiin lopulta kahtena erilliseksi suoraan videolle julkaistavaksi elokuvaksi nimillä Wicked Willie – The Movie (1990) ja Wicked Willie Rides Again (1991). Elokuvajulkaisuja varten valmistettiin muutama lisäkohtaus, joilla alkuperäiset jaksot saatiin yhdistettyä kahdeksi erilliseksi elokuvaksi. Videojulkaisut myivät ensijulkaisun aikaan hyvin, ja myöhemmin ne on julkaistu myös DVD.nä. Suomessa nämä elokuvat julkaistiin 1990-luvulla videokaseteille nimillä Nyt Viljo Pystynen tulee ja Viljo Pystynen taas täällä!, joihin oli tehty suomenkieliset jälkiäänitykset. ==Lähteet== Luokka:1990-luvun piirrossarjat Luokka:1990-luvun brittiläiset komediasarjat Luokka:Brittiläiset animaatiosarjat Luokka:Sarjakuviin perustuvat televisiosarjat Luokka:Suoraan videolle julkaistut elokuvat
Conquistador (1791)

Conquistador oli Espanjan laivaston vuonna 1791 vesille laskettu San Ildefonso -luokan kaksikantinen 74-tykkinen linjalaiva. == Valmistus == José Romero y Fernández de Landan suunnittelema alus tilattiin 9. tammikuuta 1789 Real Astillerolta Cartagenasta. Alus laskettiin vesille 9. joulukuuta 1791 ja otettiin palvelukseen Cartagenassa päällikkönään Aníbal Tolomeo Casoni.Winfield et al 2023 s. 156-159 == Palvelus == Helmikuussa 1792 alus osallistui Oranin sotaretkeen kuljettaen joukkoja Cartagenasta. Joulukuussa 1792 alus kuljetti fregatti Rosarion kanssa joukkoja Menorcalle ja Cataluñaan. Se osallistui 1793 Cartagenassa Borjan laivueen mukana Sardinian sotaretkeen. Alus lähti 21. huhtikuuta 1794 Cádizista Borjan laivueen mukana, jonka mukana se palasi toukokuussa Cádiziin. Toukokuussa 1794 alus lähti Cádizista Borjan laivueen mukana partiomatkalle Biskajanlahdelle. Helmikuussa 1795 se lähti fregatti Pamonan ja priki Galgon kanssa Ferrolista suojaamaan kauppamerenkulkua. Alus liittyi 3. maaliskuuta 1795 Mazarredon laivastoon Cádizissa. Alus lähti 17. kesäkuuta Cádizista Veracruziin, jonne se saapui 25. heinäkuuta. Alus lähti 10. elokuuta Veracruzista lastinaan seitsemän miljoonaa pesoa. Se saapui 2. syyskuuta Havannaan, jolloin miehistöstä oli saanut surmansa 58 ja sairaan 170. Alus lähti 4. syyskuuta Havannasta Cádiziin, jonne se saapui mukanaan seitsemän miljoonaa pesoa ja hyödykkeitä. Alus liittyi 28. lokakuuta 1795 Cádizissa Lángaran laivastoon, jonka mukana se partioi syyskuussa 1796 Italian ja Ranskan rannikolla. Alus saapui 20. joulukuuta 1796 Toulonista Cartagenaan. Alus osallistui 14. helmikuuta 1797 Cabo de São Vicenten taisteluun, jossa sai kuusi miehistönjäsentä surmansa. Alus oli 1798 Cádizissa Britannian kuninkaallisen laivaston Jervisin laivaston saartamana Cádizissa, mistä se lähti 12. toukokuuta 1799 Mazarredon laivaston mukana liittyäkseen Ranskan laivaston amiraali Bruixin laivastoon. Alus oli 20. helmikuuta 1799 Cartagenassa yhdistyneessä ranskalais-espanjalaisessa laivastossa, jonka mukana se saapui 9. elokuuta Brestiin. Amiraali Jervisin laivasto saartoi 1800-1801 yhdistyneeseen laivastoon kuuluvan aluksen Brestiin. Alus luovutettiin 10. huhtikuuta 1802 San Ildefonson sopimuksen mukaisesti Ranskalle, joka liitti sen 20. heinäkuuta 1802 laivastoonsa nimellä Conquerant. Alus todettiin 6. tammikuuta 1807 lahonneeksi, jolloin siitä tehtiin proomu. Se romutettiin syyskuussa 1816. == Lähteet == * === Viitteet === Luokka:San Ildefonso -luokan linjalaivat
Suomen evankelis-luterilaisen kirkon kirkolliskokousvaalit

Suomen evankelis-luterilaisen kirkon kirkolliskokousvaalit ovat vaalit, joissa valitaan pappis- ja maallikkoedustajat kirkolliskokoukseen. Kirkolliskokousvaaliessa sovelletaan kirkkolakia (652/2023) ja kirkkojärjestystä (657/2023). Pappis- ja maalikkoedustajat valitaan erikseen hiippakunnittain suhteellisilla ja salaisilla vaaleilla. Kirkolliskokoukseen valitaan hiippakunnista 96 edustajaa, joista 32 on pappeja ja 64 maallikoita. Paikat on jaettu hiippakuntien kesken niiden väkiluvun mukaisessa suhteessa. == Lähteet == Luokka:Suomen vaalit ja kansanäänestykset Luokka:Suomen evankelis-luterilaisen kirkon hallinto
Raitniemen tuulivoimalaitos

Raitniemen tuulivoimalaitos on Varsinais-Suomessa Sauvon kirkonkylän eteläpuolella sijaitseva tuulivoimalaitos, jonka kapasiteetti on 0,6 megawattia. Voimalan on rakentanut, sen omistaa ja sitä operoi Tommi Heininen. == Yleistä == Sauvonjoen jokilaaksossa peltoalueen reunalla seisoo seudun ainoa tuulivoimala, joka on yksityisen siihen pystyttämä. Voimalaitoksen sijainti on Raitniemen maatilan takapihalla hieman syrjäinen. Tuulivoimalan ohi kulkee Sauvon kirkonkylän ja Kemiön kirkonkylän välinen seututie 181, josta voimalan näkee. Voimala sijaitsee 10 metrin korkeudella mpy. Voimala on ilmeisesti tanskalaisen Bonusin valmistama B44/600 , jonka napakorkeus on 50 metriä, tuuliturbiinin halkaisija 44 metriä, ja jonka kapasiteetti on 600 kilowattia eli 0,6 megawattia. Tuulivoimayhdistuksen sivuilla ilmoitetaan Raitniemen voimalan valmistajaksi Siemens Gamesan , joka muodostettiin yritysfuusiossa vasta vuonna 2017. Todennäköisempää on, että voimalaitos on Bonus Energyn ennen vuonna 2004 valmistama voimalaitos. Vuonna 2004 Siemens alkoi valmistaa itse tuulivoimalaitoksia, kun se oli ensin ostanut Bonus Energin itselleen. Yrityskaupan jälkeen se alkoi valmista samoja voimalaitoksia Siemens Wind Power-nimellä ja mallitunnuksella SWT-0.6-44. == Historiaa == Tuulivoimala on hankittu käytettynä ja se pystytettiin kesäkuussa 2013. Monilla Salon seudun tuulivoimahankkeilla on ollut vaikeuksia toteutua. Tässä ei ole tietoa, miten hyvin tämä onnistui. == Katso myös == * Luettelo Suomen tuulivoimaloista == Huomioita == == Lähteet == * https://www.markkinaoikeus.fi/fi/index/paatokset/kilpailu-javalvonta- asiat/1381494911480.html * https://salo.fi/wp- content/uploads/2022/05/02-LIITE-YKO2040-tyoohjelma- Lahtotietoselvitys-2022-03-23.pdf Luokka:Suomen tuulivoimapuistot Luokka:Sauvon rakennukset ja rakennelmat
Jean-Dominique Senard

Jean-Dominique Senard (7. maaliskuuta 1953) on ranskalainen johtaja ja liikemies. Toukokuussa 2012 hän korvasi Michel Rollierin monikansallisen Michelinin toimitusjohtajana tultuaan yhtiön palvelukseen talousjohtajaksi vuonna 2005. Senard oli ensimmäinen Michelinin toimitusjohtaja, joka ei kuulunut perustajasukuun. Tammikuussa 2019 hänet nimitettiin monikansallisen Renaultin joohtoon. == Elämäkerta == Senard oli diplomaatin poika, ja muutti perheensö mukana suurlähetystöstä toiseen ympäri maailmaa. Hän kävi HEC Paris -korkeakoulua, jossa hän suoritti oikeustieteen maisterin tutkinnon. Hän aloitti uransa useissa rahoitusyrityksissä ja saapui öljy-yhtiö Totaliin vuonna 1979. Vuonna 1987 Senard liittyi Saint-Gobainin varainhallintaosastolle. Helmikuussa 1988 hänet nimitettiin apulaisjohtajaksi ja johtajaksi vuonna 1991. Sen jälkeen hän ohjasi Saint-Gobain-konsernin rakennusmateriaaliosastoa, missä hän toimi vuoteen 1996 asti, jolloin hän liittyi alumiinikonglomeraattikonserniin Pechineyn talousjohtajaksi ja jäseneksi. Ajat olivat erittäin myrskyisät alumiinijättiläiselle. Kun kaivosyhtiö Alcan teki ostotarjouksen Pechineystä vuonna 2003, Senard nimitettiin johtamaan yhtiöliden sulauttamista. Tämän seurauksena hänestä tuli Alcanin hallintokomitean jäsen. Maaliskuussa 2005 hänet nimitettiin Michelinin talousjohtajaksi ja johtokunnan jäseneksi. Sen johtajan, Édouard Michelinin, kuoltua hukkumalla vuonna 2006 hänet nimitettiin konsernin toimitusjohtajaksi toukokuussa 2007. Marraskuussa 2014 Senard vahvistettiin yhtiön toimitusjohtajaksi hallituksen kokouksen jälkeen. Hänen toimikautensa määriteltiin neljäksi vuodeksi, päättymään yhtiökokoukseen vuoden 2019 ensimmäisellä puoliskolla. === Renault === Renault'n hallitus nimitti 24. tammikuuta 2019 Senardin monikansallisen Renaultin johtajaksi Carlos Ghosnin tilalleRenault : qui est Jean-Dominique Senard, le successeur de Carlos Ghosn, joka oli vangittu Japanissa väitetyistä väärinkäytöksistä Nissanissa. Samaan aikaan tämä monikansallinen autoalan yritys nimitti Thierry Bollorén Renaultin päivittäisten toimintojen johtajaksi.Renault nombra a Jean-Dominique Senard nuevo presidente == Lähteet == == Aiheesta muualla == Luokka:Ranskalaiset liikemiehet Luokka:Vuonna 1953 syntyneet Luokka:Elävät henkilöt
Mikko Rekimies

Mikko Rekimies (s. 1974) on suomalainen järjestöjohtaja ja Suomen Kristillisdemokraattien puoluesihteeri. Rekimies on toiminut puoluesihteerinä vuoden 2024 alusta alkaen. Vuosina 2012–2024 Rekimies toimi puolueen järjestöpäällikkönä. Rekimies on toiminut lisäksi puolueen Helsingin piirin puheenjohtajana ja puoluehallituksen jäsenenä. Rekimies asuu Keravalla. Rekimiehen tehtävässä yhdistyvät järjestöpäällikön ja puoluesihteerin tehtävät. == Lähteet == Luokka:Vuonna 1974 syntyneet Luokka:Suomen Kristillisdemokraattien puoluesihteerit Luokka:Elävät henkilöt
Mon kirkko (Modalen)

Mon kirkko () on Modalenin kunnassa Vestlandin läänissä Norjassa sijaitseva puinen pitkäkirkko vuodelta 1883. ==Lähteet== ==Aiheesta muualla== Luokka:Norjan puukirkot Luokka:Modalen
Bromsin palatsi

Bromsin palatsi () on Tukholman Östermalmilla osoitteessa Narvavägen 26–28 sijaitseva vuonna 1900 valmistunut asuintalo. Se rakennettiin alun perin konsuli Gustaf Emil Bromsille ja toimii nykyisin Ranskan suurlähettilään asuntona. Vuosina 1947–1997 siinä sijaitsi lisäksi suurlähetystön kanslia, ennen kuin se muutti Kommendörsgatanille. ==Kuvia== Bromska palatset, planritning.jpg|Pohjapiirros Bromska palatset 2008c.jpg|Julkisivun koristelua ==Lähteet== ==Aiheesta muualla== Luokka:Tukholman palatsit Luokka:Östermalm
Gustaf Emil Broms

Gustaf Emil Broms (5. syyskuuta 1849 Tukholma – 29. lokakuuta 1903 Tukholma) oli ruotsalainen liikemies. Hän aloitti puutavaran maastaviejänä ja hankki 1890-luvulla omistukseensa malmikenttiä Ruotsin Lapista. Vuosina 1893–1900 hän toimi Luossavaara-Kiirunavaara AB:n toimitusjohtajana. Bromska palatset 2012 -8.JPG|Bromsin käyttöön vuonna 1900 valmistunut Bromsin palatsi Tukholman Östermalmilla. ==Lähteet== ==Aiheesta muualla== Luokka:Ruotsalaiset liikemiehet Luokka:Vuonna 1849 syntyneet Luokka:Vuonna 1903 kuolleet
Damir Šaripzjanov

Damir Amirzjanovitš Šaripzjanov (; s. 17. helmikuuta 1996 Nižnekamsk, Venäjä) on venäläinen jääkiekkoilija. . Hänen pelipaikkansa on puolustaja ja hän laukoo vasemmalta. Šaripzjanov edustaa KHL-joukkue Avangard Omskia ja toimii joukkueen kapteenina. Hänellä on sopimus joukkueen kanssa kauden 2025–2026 loppuun saakka. Šaripzjanov saavutti Avangard Omskin joukkueessa KHL:n mestaruuden Gagarin Cupin kaudella 2020–2021. Hän on edustanut KHL:ssä myös HK Neftehimik Nižnekamskia. Šaripzjanov on pelannut 385 KHL:n runkosarjan ottelua. Näissä otteluissa hän on tehnyt 37 maalia ja antanut 108 maaliin johtanutta syöttöä eli tehnyt yhteensä 145 tehopistettä. Šaripzjanov on pelannut 58 KHL:n pudotuspelien ottelua. Näissä otteluissa hän on tehnyt seitsemän maalia ja antanut 13 maaliin johtanutta syöttöä eli tehnyt yhteensä 20 tehopistettä. Uran tilastot päivitetty 5. helmikuuta 2024. Alle 20-vuotiaiden MM-kilpailuissa vuonna 2016 Šaripzjanov saavutti hopeaa Venäjän joukkueessa ja Pekingin talviolympialaisissa 2022 hän saavutti hopeaa Venäjän olympiakomitean joukkueessa. == Lähteet == Luokka:Venäläiset jääkiekkoilijat Luokka:Venäläiset olympiamitalistit Luokka:Vuonna 1996 syntyneet Luokka:Elävät henkilöt
Ludwig Peterson

Johan Ludwig Peterson (30. kesäkuuta 1853 Frinnaryd – 21. tammikuuta 1931 Lidingö) oli ruotsalainen arkkitehti. Hän suunnitteli erityisesti asuintaloja Tukholmaan. Arkkitehti Carl Möller oli hänen lankonsa. ==Töitä== Bromska palatset 2012 -8.JPG|Bromsin palatsi (1900) Birger Jarlsgatan 4.jpg|Birger Jarlsgatan 2–4 (Ture Stenbergin kanssa, 1895) Konstnärshuset 01.JPG|Konstnärshuset (1898) Strindbergshuset, Karlaplan före 1968a.jpg|Strindbergshuset, Karlaplan 10 (Ture Stenbergin kanssa, 1898, purettiin 1960-luvulla) Strandvägen 57.jpg|Strandvägen 57 (Ture Stenbergin kanssa, 1899) Strand Hotel, Stockholm.JPG|Strand Hotel (1912) ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1853 syntyneet Luokka:Vuonna 1931 kuolleet
Frinnaryd

Frinnaryd on taajama Anebyn kunnassa Jönköpingin läänissä Ruotsissa. Siellä oli 228 asukasta vuonna 2021. Frinnaryd sijaitsee Tukholman ja Malmön välisen rautatien varrella, ja siellä on pienteollisuutta. ==Tunnettuja henkilöitä== * Ludwig Peterson (1853–1931), arkkitehti ==Lähteet== ==Aiheesta muualla== Luokka:Ruotsin taajamat Luokka:Anebyn kunta
Luettelo Etelä-Savon aluevaltuutetuista

Seuraavat henkilöt ovat toimineet Etelä-Savon hyvinvointialueen aluevaltuutettuina: == Vaalikausi 2022–2025 == === Suomen Keskusta === # Heikki Laukkanen # Tommi Vehmala # Seija Kuikka # Soili Moilanen # Jari Leppä # Janne Laine # Terho Kaskinen # Tuukka Suomalainen # Kirsi Olkkonen # Tapio Honkamaa # Liisa Pulliainen # Laura Hämäläinen # Kirsti Laamanen # Hannu Auvinen # Eero Sistonen # Arto Sepponen # Sanni Kemppainen # Pekka Pöyry # Outi Kauria # Lauri Niiranen === Suomen Sosialidemokraattinen Puolue === # Anna-Kristiina Mikkonen # Satu Taavitsainen # Erkki Huupponen # Jarno Strengell # Erja Stenberg # Arto Seppälä # Olli-Pekka Kristiansson # Tuula Kuronen # Pekka Kilpeläinen # Anne Puntanen # Riitta Hassinen # Jatta Juhola === Kansallinen Kokoomus === # Antti Häkkänen # Oskari Valtola # Pirkko Valtola # Ville Remes # Suvi Kähkönen-Valtola # Mira Ilmoniemi # Mirja Anunti- Virta # Liisa Heikkinen # Mali Soininen # Miia Hämäläinen # Saara Liukkonen === Perussuomalaiset === # Jaana Strandman # Tanja Hartonen # Tapani Liukkonen # Matti Lundenius # Sami Järvinen === Liike Nyt === # Panu Peitsaro # Seija Puputti # Tero Juuti # Jari Smedberg # Katri Huhtala === Vihreä liitto === # Heli Järvinen # Veli Liikanen # Maisa Juntunen === Suomen Kristillisdemokraatit === # Jouni Koskela # Liisa Ahonen === Muut === # Sanna Niemelä (Vas.) == Lähteet == Etelä-Savon aluevaltuutetut *
Luettelo Kainuun aluevaltuutetuista

Seuraavat henkilöt ovat toimineet Kainuun hyvinvointialueen aluevaltuutettuina: == Vaalikausi 2022–2025 == === Suomen Keskusta === # Heikki Huotari # Tuomas Kettunen # Johanna Sorri # Harri Peltola # Heli Moilanen # Katja Kemppainen # Anne Lukkari # Aaro Tolonen # Teuvo Hatva # Erja Helttunen # Matti Mulari # Raimo Härkönen # Marjatta Immonen # Esa Ahonen # Tuovi Kemppainen # Paavo Oikarinen # Seija Lukkarinen # Milla Veteläinen # Sakari Seppänen # Anni Rimpiläinen # Eveliina Kinnunen # Markku Nyman # Aimo Korhonen === Vasemmistoliitto === # Merja Kyllönen # Pertti Granqvist # Miikka Kortelainen # Saara Karjalainen # Raili Myllylä # Terttu Huttu-Juntunen # Jouko Korhonen # Kirsi Virtanen # Aki Räisänen === Kansallinen Kokoomus === # Paavo Enroth # Airi Mäkinen # Minna Karjalainen # Toivo Sistonen # Matti Heikkinen # Hannu Suutari # Jaakko Kyllönen # Auli Halonen === Perussuomalaiset === # Eila Aavakare # Mikko Polvinen # Pasi Kilpeläinen # Tea Heikkinen # Sami Pihlajamaa # Minna Partanen # Pasi Arffman # Hannu Korhonen === Suomen Sosialidemokraattinen Puolue === # Marjo Kangasharju # Markku Oikarinen # Raimo Piirainen # Riikka Seppänen # Tiina Kyllönen # Helena Ohtonen === Vihreä liitto === # Silja Keränen # Anne Kemppainen # Sari Alakurtti === Suomen Kristillisdemokraatit === # Sami Kilpeläinen # Jaakko Mikkola == Lähteet == Kainuun aluevaltuutetut *
Harjula (Muurla)

Harjula on kylä Salon kaupungin Muurlassa. Kylä on Muurlan eteläisin kylä ja sijaitsee vanhan Perniön rajan tuntumassa Muurlan lounaislaidalla Tuohituntien varrella. Harjula sijaitsee Tuohitunnummen pohjoispuolella peltolaaksossa, jossa muutamat kallioset ja metsittyneet mäet pirstovat maisemaa. Tuohituntie kulkee kylän läpi etelästä pohjoiseen yhdistäen Harjulan sen naapurikyliin Tuohittuun ja Äijälään. Tien varrella Huitinmäellä on Harjulan vanhojen kantatilojen muodostama kylän keskus. Kylän nykyinen asutus on hieman hajallaan, mutta muodostaa kuitenkin yhtenäisen maaseutumaisen kokonaisuuden. Harjula on todennäköisesti syntynyt 1300-luvulla perniöläisen uudisasutuksen seurauksena. Kylä kuului Muurlan läänin hallintopitäjään, mutta kirkollisesti Uskelaan. 1600-luvulla Harjula kuului hetkellisesti hallinnollisesti Perniöön, kunnes se siirtyi kokonaan osaksi Uskelaa ja myöhemmin sen kappeliseurakuntaa Muurlaa. Isojan aikaan 1789 Harjulassa oli kolme kantatilaa, Suutari, Pakanen ja Marieberg. Suutarin isäntä yhdisti tilat Harjulan suurtilaksi 1800-luvun lopulla. Harjulan torpat itsenäistyivät 1930-luvulla. Suurempi muutos kylän rakenteeseen on ollut sotien jälkeinen siirtoväen asuttaminen. Useat kylään lohkotut rintamamiestalot kattavat edelleen suurimman osan kylän rakennuskannasta. Harjulan tila jaettiin kahtia 1970-luvulla. Harjulassa ei sittemmin ole tapahtunut suuria muutoksia. Vanhan kantatilan iso päärakennus Yläharjula on jäänyt tyhjilleen ja alkaa olla huonossa kunnossa. ==Lähteet== Luokka:Muurlan kylät
Luettelo Keski-Suomen aluevaltuutetuista

Seuraavat henkilöt ovat toimineet Keski-Suomen hyvinvointialueen aluevaltuutettuina: == Vaalikausi 2022–2025 == === Suomen Keskusta === # Aila Paloniemi # Maria Kaisa Aula # Jani Ylälehto # Joonas Könttä # Eino Nissinen # Mauno Vanhala # Petri Honkonen # Matias Lahti # Sari Hovila # Mikko Tiirola # Riitta Pirttiniemi # Tuomo Silvast # Jouko Nykänen # Saara Kässi-Jokinen # Pekka Neittaanmäki # Leila Lindell # Jari Halttunen # Merja Lahtinen === Suomen Sosialidemokraattinen Puolue === # Mervi Hovikoski # Markku Puro # Jani Kokko # Hilma Vepsäläinen # Sanna Rajala # Riikka Rantanen # Leena Kautto- Koukka # Kari Kiiskinen # Leena Kalmari # Jorma Poti # Jukka Hämäläinen # Tuula Peltonen # Tony Melville # Kari Parkkonen # Juha Hyötyläinen # Satu Kytölehto === Kansallinen Kokoomus === # Ville Väyrynen (2022–2024) # Lotta Ahola # Juha Suonperä # Linda Pippuri # Heimo Lajunen # Sonja Aukee # Kati- Erika Timperi # Terhi Simonen-Jokinen # Katja Isomöttönen # Pekka Huikko # Maarit Heikkinen === Perussuomalaiset === # Kaisa Garedew (2022–2024) # Janne Luoma-aho # Toimi Kankaanniemi # Kauko Isomäki # Marko Kolula # Arto Åkerman # Jukka Haaparanta === Vihreä liitto === # Bella Forsgrén # Touko Aalto # Katri Savolainen # Meri Lumela # Elma Hyöky # Vilma Viitasaari # Anna-Kaarina Autere === Vasemmistoliitto === # Matleena Käppi (2022–2023) ## Sirkku Ingervo (2023–) # Eila Tiainen # Kati Jetsu # Sirpa Martins # Irma Hirsjärvi # Ilkka Pernu === Suomen Kristillisdemokraatit === # Marika Visakorpi # Tapio Puolimatka # Petteri Muotka === Muut === # Eetu Tuovila (Vkk.→2022→VL.) == Lähteet == Keski-Suomen aluevaltuutetut *
Villa Notsund

Villa Notsund on historiallinen puuhuvila Helsingissä. Huvilan on rakennuttanut pankinjohtaja Georg Estlander ja tämän vaimo Elsa Estlander vuonna 1914. Huvila on seissyt tyhjillään monia vuosia, mutta vuoden 2024 alussa Helsingin kaupunki ilmoitti myyvänsä sen. == Historia ja arkkitehtuuri == Vuonna 1914 valmistunut Villa Notsund sijaitsee Vuosaaren Hallkullanniemessä. Huvilan on suunnitellut arkkitehti Karl Hård af Segerstad, joka on suunnitellut myös muun muassa Kallion kirjaston Helsingissä. Huvilan kuistia kannattelevat klassiset pylväät ja rakennuksessa on kattotiilein peitetty säterikatto. Katolla on kaksi savupiippua ja huvilaa ympäröi pergola, jonka tiilipylväissä kasvaa köynnöskasveja. Rakennus on suojeltu ja sen omistaa Helsingin kaupunki. Suojeltuun ympäristöön kuuluu itse päärakennuksen lisäksi myös pihapiiri ja rantasauna. Suomen sisällissodan aikana Georg Estlanderin poika Henrik Estlander yöpyi huvilassa ystävänsä kanssa ollessaan matkalla Porvooseen. Estlander ystävineen joutui kuitenkin punaisten vangitsemiksi huvilassa ja heidät teloitettiin Vanhankaupunginselällä. == Omistajat == * Georg ja Elsa Estlander, 1914-?? * Kauppias Packalén, ?? * Edgar Grönblom, 1935/1936-?? * Helsingin kaupunki, 2013- == Lähteet == Luokka:Helsingin huvilat ja villat Luokka:Vuosaari